Asbest (by)

Asbest (russisk: Асбе́ст) er en by i Sverdlovsk oblast i Russland. Byen ligger på østsiden av Uralfjellene, ved elva Bolsjoj Reft (en høyre sideelv til Pysjma), 60 kilometer nordøst for Jekaterinburg. Byen hadde 55 518 innbyggere i 2025. (folketelling 1989: 84 470 innb.). Byen ble grunnlagt i 1889 under navnet Kudelka (russisk: Куделька). Den fikk bystatus i 1933, og navnet ble samtidig endret til det nåværende Asbest, etter asbest-industrien i byen. Dagens Asbest er et stort industrielt senter, hvor det i tillegg til asbest produseres blant annet teglstein, porselen, møbler og metallkonstruksjoner. Den største industrielle virksomheten er Uralasbest. Blant de øvrige fabrikkene i byen er UralATI, Zaretsjnyj og Asbostroj. Referanser Eksterne lenker Offisielt nettsted (en) Asbest – kategori av bilder, video eller lyd på Commons